ส่วนที่ 3

ฐานะการเงินและผลการดำเนินงาน

13. ฐานะการเงินและผลการดำเนินงาน

13.1 รายงานความรับผิดชอบของคณะกรรมการบริษัทต่อรายงานทางการเงิน

รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น
  ภายใต้นโยบายของคณะกรรมการบริษัทซึ่งกำหนดให้ปฏิบัติตามหลักการบัญชีที่รับรองทั่วไป
  และบันทึกบัญชีด้วยความระมัดระวัง
  ประกอบกับการใช้ดุลยพินิจในการประมาณการในการจัดทำงบการเงิน
  เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทานข้อมูล
  ทางการเงิน
  และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
  และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2559 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นางประวรา เอครพานิช)

กรรมการผู้จัดการ

วันที่ 24 กุมภาพันธ์ 2560

13.2 ข้อมูลทางการเงินโดยสรุป

งบการเงินรวมในระยะ 3 ปีที่ผ่านมา ตามเอกสารแนบ 5.2

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 5.3

อัตราส่วนทางการเงินในระยะ 3 ปี ที่ผ่านมา ตามเอกสารแนบ 5.4

13.3 ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทร่วมในปี 2559 และ 2558 ได้ผ่านการตรวจสอบจากนางสาวบงกช
อ่ำเสงี่ยม ผู้สอบบัญชีรับอนุญาตเลขที่ 3684 แห่งบริษัท เคพีเอ็มจี ภูมิชัย สอบบัญชี จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

(2) สรุปนโยบายการบัญชีที่สำคัญ

  สามารถตรวจดูได้จากหมายเหตุประกอบงบการเงิน

14. การวิเคราะห์และคำอธิบายของฝ่ายจัดการ

1. ภาพรวมของการดำเนินธุรกิจ

สำหรับปี 2559 งบการเงินเฉพาะกิจการ บริษัทฯมีรายได้รวม 936.81 ล้านบาท กำไร 19.61
ล้านบาท และเนื่องจากบริษัทฯ รับรู้ผลการดำเนินงานของบริษัทร่วม
จึงทำให้งบการเงินที่แสดงเงินลงทุนตามวิธีส่วนได้เสีย บริษัทฯมีรายได้รวม 941.13 ล้านบาท
กำไร 22.69 ล้านบาท

ด้วยในปี 2559 เป็นปีที่พสกนิกรชาวไทย มีความเศร้าสลดเป็นอย่างยิ่ง
ด้วยพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร
สยามินทราธิราช บรมนาถบพิตร เป็นพระมหากษัตริย์ลำดับที่ 9 แห่งราชวงศ์จักรี เสด็จสวรรคต
โดยประชาชนชาวไทยได้พร้อมกันแสดงออกด้วยการแต่งกายสุภาพสีดำ
ทางบริษัทฯได้มีการปรับเปลี่ยนแผนการบริหารสินค้าหลายด้าน
เพื่อตอบสนองความจำเป็นในการแต่งกายของลูกค้าในวาระนี้อย่างรวดเร็วที่สุด
และระงับสินค้าสีอื่นๆทันที

2. ผลการดำเนินงาน

บริษัทฯ กำหนดเป้าหมายการขาย 1,130 ล้านบาท เกิดขึ้นจริง 941.13 ล้านบาท ลดลงจากปีก่อน
60.72 ล้านบาท หรือ 6.06 %

บริษัทฯมีรายได้จากการขาย 743.07 ล้านบาท เทียบกับปีก่อนลดลง 44.23 ล้านบาท หรือ 5.62
% เนื่องจากการชะลอตัวของการซื้อสินค้าเครื่องแต่งกาย

บริษัทฯมีรายได้จากการบริการ 147.77 ล้านบาท เทียบกับปีก่อนลดลง 13.49 ล้านบาท หรือ
8.36 % เนื่องจากเหตุการณ์แต่งกายเพื่อถวายความอาลัย
การสั่งผลิตเครื่องแบบจึงได้มีการเลื่อนออกไป

บริษัทฯ มีต้นทุนขายและบริการรวม 457.77 ล้านบาท คิดเป็น 51.39%
ของรายได้จากการขายและการบริการ ซึ่งถ้าเทียบกับปีก่อนสัดส่วนต้นทุนรวมเพิ่มขึ้น 0.67 %
ซึ่งสัดส่วนที่เพิ่มขึ้นใกล้เคียงกับในปีที่ผ่านมา ทั้งที่ค่าใช้จ่ายในปัจจุบันเพิ่มสูงขึ้นก็ตาม ซึ่งแสดงว่า
บริษัทฯสามารถรักษาสัดส่วนต้นทุนขายได้ดี

บริษัทฯ มีค่าใช้จ่ายในการขายและบริหารรวม 442.94 ล้านบาท ลดลงจากปีก่อน 69.69 ล้าน

บาท หรือ 13.60 % เกิดจากค่าใช้จ่ายลดลงมากกว่ายอดขายที่ลดลง
จากการที่บริษัทมีการปรับปรุงโครงสร้างนโยบายบริหารจัดการค่าใช้จ่ายให้มีประสิทธิภาพมากขึ้น

บริษัทฯ มีต้นทุนทางการเงินรวม 10.51 ล้านบาท ลดลงจากปีก่อน 2.14 ล้านบาท
เนื่องจากบริษัทได้แหล่งเงินทุนที่มีอัตราดอกเบี้ยที่ต่ำกว่าการใช้เงินเบิกเกินบัญชี

ซึ่งสัดส่วนค่าใช้จ่ายดังที่กล่าวข้างต้นมีสัดส่วนลดลงมากกว่ารายได้ที่ลดลง ทำให้งบการเงินของบริษัท
มีผลกำไรสำหรับปี 22.69 ล้านบาท คิดเป็นร้อยละ 317.88

อัตราผลตอบแทนผู้ถือหุ้น ปีนี้เท่ากับ 5.12% ปี 2558 เท่ากับ -1.83%

3. ฐานะการเงิน

  สินทรัพย์

ณ. สิ้นปี 2559 บริษัทฯมีสินทรัพย์รวมทั้งสิ้น 805.86 ล้านบาท ลดลงจากปีก่อน 29.14 ล้านบาท หรือ 3.49 % โดยที่สินทรัพย์หมุนเวียนเพิ่มขึ้น 5.87 ล้านบาท สินทรัพย์ไม่หมุนเวียน ลดลง 35.01 ล้านบาท 

สินทรัพย์หมุนเวียนเพิ่มขึ้นสาเหตุหลักมาจากสินค้าคงเหลือเพิ่มขึ้น 48.46 ล้านบาท เนื่องจากบริษัทได้จัดเตรียมเสื้อผ้าสุภาพสีขาว-ดำเพิ่มขึ้นเพื่อตอบสนองความจำเป็นในการแต่งกายของลูกค้า บริษัทมีนโยบายลดความเสี่ยงในเรื่องสินค้าล้าสมัย โดยมีการจัดรายการสินค้าที่หมุนช้า เพื่อลดภาระ และมีการตั้งค่าเผื่อสินค้าล้าสมัยกรณีที่มีอายุเกิน 2 ปี ซึ่งได้ตั้งไว้เป็นจำนวน 2.51 ล้านบาท อัตราส่วนหมุนเวียนสินค้า 1.43 เท่า ในปี 2558 เท่ากับ 1.73 เท่า ในขณะที่ระยะเวลาการขายสินค้าเฉลี่ย 255.31 วัน ปี 2558 เท่ากับ 211.43 วัน ลูกหนี้การค้าลดลง 45.46 ล้านบาท จากลูกหนี้บริการขาย Uniform ที่ลดลง บริษัทฯมีนโยบายการให้เครดิตกับลูกหนี้ห้างสรรพสินค้า 30-45 วัน ซึ่งบริษัทเก็บหนี้ได้ตามระยะเวลาที่กำหนด จึงไม่มีการตั้งสำรองหนี้สงสัยจะสูญ ส่วนลูกหนี้รายได้ค่าบริการ บริษัทฯได้ทำสัญญาจัดจ้างโดยระบุการรับชำระตามสัญญา 30-90วัน ซึ่งถือเป็นจุดแข็งของบริษัท ทั้งนี้บริษัทฯได้ตั้งสำรองหนี้สงสัยจะสูญไว้เป็นจำนวน 0.30 ล้านบาท ซึ่งเป็นยอดจากลูกหนี้รายเดิมที่ตั้งไว้ คิดเป็น 0.54 % ของลูกหนี้ทั้งหมด ระยะเวลาเก็บหนี้เฉลี่ย 32.40 วันปี 2558 เท่ากับ 42.00 วัน 

สินทรัพย์หมุนเวียนไม่หมุนเวียน ลดลง สาเหตุหลักมาจากปี 2559 บริษัทฯ วันที่ 1 ธันวาคม 2559 ได้ขายหุ้นของบริษัท ปณิวรา จำกัด ให้กับบุคคลภายนอกที่ไม่เกี่ยวโยงกัน จำนวน 17,500 หุ้น และวันที่ 27 ธันวาคม 2559 ขายหุ้นบริษัท ปณิวรา จำกัด ให้กับ บริษัท ศิราธาน จำกัด เป็นบุคคลที่เกี่ยวโยงกันของบริษัทจดทะเบียน ตามประกาศคณะกรรมการกำกับตลาดทุน จำนวน 19,500 หุ้น ซึ่งทั้ง 2 รายการดังกล่าวส่งผลให้บริษัทมีสัดส่วนการถือหุ้นลดลงจากเดิมร้อยละ 31.69 เหลือร้อยละ 18.66 บริษัท ปณิวรา จำกัด จึงเปลี่ยนสถานะจากบริษัทร่วมเป็นเงินลงทุนระยะยาวอื่น

4. สภาพคล่องและความเพียงพอของเงินทุน

สภาพคล่อง

ในปี 2559 บริษัทฯ มีเงินสดและรายการเทียบเท่าเงินสด 2.80 ล้านบาทลดลงจากปีก่อน 2.72 ล้านบาท โดยมีสาระสำคัญดังนี้

กระแสเงินสดได้มาจากกิจกรรมดำเนินงาน 35.23 ล้านบาท เนื่องจากได้รับชำระหนี้
แต่ทั้งนี้บริษัทได้จัดเตรียมเสื้อผ้าสุภาพสีขาว-ดำเพิ่มขึ้นเพื่อตอบสนองความจำเป็นในการแต่งกายของลูกค้า
จึงทำให้มีสินค้าคงเหลือเพิ่มขึ้น กระแสเงินสดได้มาในกิจกรรมการลงทุน 7.77 ล้านบาท
มีกระแสเงินสดรับได้มาจากการขายอสังหาริมทรัพย์เพื่อการลงทุนและได้มาจากการจำหน่ายเงินลงทุนในบริษัทร่วม
มีกระแสเงินสดใช้ไปจากการลงทุนในการตกแต่งและซื้ออุปกรณ์ในการเพิ่มจุดขาย
กระแสเงินสดใช้ไปจากกิจกรรมจัดหาเงิน 45.72 ล้านบาท จ่ายต้นทุนทางการเงิน 10.51
ล้านบาท เกิดจากใช้เงินเบิกเกินบัญชี ลดลง 10.18 ล้านบาท จ่ายคืนเงินกู้ยืมระยะสั้น 26.32
ล้านบาท และจ่ายชำระหนี้สินตามสัญญาเช่าการเงิน 1.05 ล้านบาท อัตราส่วนสภาพคล่อง
และCASH CYCLE อยู่ที่ 1.33 เท่า 222.90 วัน ปี 2558 อยู่ที่ 1.16 เท่า 186.31 วัน
อัตราส่วนสภาพคล่องหมุนเร็ว 0.32 เท่า ปี 2559 เท่ากับ 0.39 เท่า
ซึ่งอัตราส่วนสภาพคล่องโดยภาพรวมลดลงจากปี 2558

  แหล่งที่มาของเงินทุน

 หนี้สินรวม

ณ สิ้นปี 2559 บริษัทฯ มีหนี้สินรวม 349.51 ล้านบาท ลดลงจากปีก่อน 54.89 ล้านบาท หรือ

-13.57 % เป็นการลดลงของหนี้สินส่วนหมุนเวียน 46.86 ล้านบาท จากเงินกู้ยืมระยะสั้นลดลง
23.80 ล้านบาท เจ้าหนี้การค้า ลดลง 6.89 ล้านบาท
เงินเบิกเกินบัญชีและเงินกู้ยืมระยะสั้นจากสถาบันการเงินลดลง 10.18 ล้านบาท
หนี้สินหมุนเวียนอื่นลดลง 9.51 ล้านบาท จากเงินมัดจำค่าสินค้า และหนี้สินไม่หมุนเวียนลดลง 8.03
ล้านบาท จากการจ่ายและประเมินภาระผูกพันผลประโยชน์พนักงาน
อัตราส่วนหนี้สินต่อส่วนของผู้ถือหุ้น 0.77 เท่าปี 2558 เท่ากับ 0.94 เท่า บริษัทฯ
จึงมีความสารถในการชำระหนี้ได้

 ส่วนของผู้ถือหุ้น 

ณ สิ้นปี 2559 บริษัทฯ มีส่วนของผู้ถือหุ้นรวม 456.35 ล้านบาท เพิ่มขึ้นจากปีก่อน 25.74 ล้าน

บาท หรือ 5.98 % เนื่องจาก ปี 2559 บริษัทมีผลกำไรสำหรับปี 22.69 ล้านบาท
มีกำไรจากการประมาณการตามหลักคณิตศาสตร์ประกันภัยสำหรับโครงการผลประโยชน์พนักงาน
2.26 ล้านบาท ตั้งสำรองตามกฎหมาย 5% จำนวนเงิน 0.98 ล้านบาท
การเปลี่ยนแปลงในส่วนได้เสียในบริษัทร่วม 0.78 ล้านบาท

 ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัทในปี 2559 คิดเป็น 0.77 เท่า ปี 2558 เท่ากับ 0.94
เท่า

ซึ่งดีขึ้น บริษัทฯได้รับวงเงินสินเชื่อจากสถาบันการเงินจำนวนทั้งสิ้น 277.00 ล้านบาท ณ. 31
ธันวาคม 2559 ใช้ไป 159.82 ล้านบาท คงเหลือ 117.18 ล้านบาท
ซึ่งเพียงพอต่อการใช้เป็นทุนหมุนเวียน

5. ภาระผูกพันด้านหนี้สินและบริหารจัดการภาระนอกงบดุล

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

6. ปัจจัยหรือเหตุการณ์ที่อาจมีผลกระทบต่อฐานะทางการเงินหรือการดำเนินงานในอนาคต

บริษัทฯยังคงมีนโยบายการขยายธุรกิจและช่องทางในการจัดจำหน่ายมากขึ้น แต่อย่างไรก็ตามอาจ

มีปัจจัยที่มีผลกระทบต่อผลการดำเนินงานในอนาคตดังนี้

-ภาวะเศรษฐกิจที่ฟื้นตัวอย่างค่อยเป็นค่อยไป ทำให้ผู้บริโภคระมัดระวังในการใช้จ่าย
การขยายสาขาในกรุงเทพและต่างจังหวัด จึงต้องระมัดระวังในเรื่องการลงทุน
โดยเฉพาะการลงทุนขยายจุดขาย

-ค่าเงินยูโร ที่อ่อนค่าลง ทำให้การนำเข้าสินค้าจากประเทศสเปน มีต้นทุนราคาสินค้าต่ำลง

-การเปิดการค้าเสรี ทำให้มีจำนวนคู่แข่งรายใหม่ๆเพิ่มขึ้น
และส่งผลกระทบในการแข่งขันทางด้านราคามากขึ้น